That’s a Plenty (The Pointer Sisters)

That's a Plenty on yhdysvaltalaisen The Pointer Sisters -lauluyhtyeen toinen studioalbumi, ja se on ilmestynyt vuonna 1974. Albumi sisältää monipuolista musiikkia dixieland-jazzista bebopiin, scat-laulantaan, bluesiin, kantriin, souliin ja elokuvasävelmään. Albumilla on alkuperäisinä kappaleina Bruce Goodin ja Jeffrey Cohenin tekemät "Bangin' on the Pipes" ja "Surfeit, U.S.A." sekä Pointerin sisarusten itse tekemät "Shaky Flat Blues" ja Nashvillessä äänitetty kantrikappale "Fairytale". Albumin nimikappale "That's A-Plenty" on vuodelta 1914. Good ja Cohen ovat tehneet sanat Dizzy Gillespien ja Kenny Clarken bebop-klassikkoon "Salt Peanuts", joka on vuodelta 1943. Sanat on sovitettu alkuperäisen levytyksen trumpetti- ja saksofonisooloihin, joista vastasivat Gillespie ja Charlie Parker. Neal Heftin säveltämä sekä Jon Hendricksin ja Dave Lambertin sanoittama "Little Pony" on vuodelta 1958 ja sen tulkinnassa Pointerin sisarukset vertautuvat The Manhattan Transfer -yhtyeeseen. "Steam Heat" on elokuvasta Pyjamaleikki (The Pajama Game). Varsin onnistunut on myös albumin päättävä Kenneth Gamblen ja Leon Huffin soul- tuotantoa oleva svengaava "Love in Them There Hills", jolla kuullaan Bill Summersin oivaltavaa työskentelyä afrikkalaisen puhuvan rummun ääressä. Mukana ovat myös Herbie Hancock ja tämän basisti Paul Jackson. Alkuperäisen LP-levyn mukana seurasivat sanat kappaleisiin "Bangin' on the Pipes", "Salt Peanuts", "That's a Plenty", "Surfeit, U.S.A." ja "Little Pony". Levy-yhtiö on Beverly Hillsissä osoitteessa 11538 San Vicente Blvd., Los Angeles, Calif. 90049 toiminut Blue Thumb Records. Yhtiön taustalla ovat Famous Music Corporation ja Gulf + Western Company. Levy-yhtiön logossa on sinivärinen peukalosta otettu sormenjälki. Tuotannosta vastaa sanfranciscolainen yhtiö David Rubinson & Friends. Apulaisina ovat olleet Tom Salisbury, Jeffrey Cohen ja Bruce Good. Cohen ja Good ovat osallistuneet kolmen albumilla olevan kappaleen tekoon. Salisbury on puolestaan tehnyt puhallin- ja jousisoittimien sovitukset. Tuotantoyhtiö on Catero Sound Company, San Francisco. Albumi on äänitetty Wally Heiderin studioilla San Franciscossa, Quadrophonic-studioilla Tennesseen Nashvillessä sekä Los Angelesissa Western-äänitysstudioilla puhallinsoittimien osalta kappaleilla "Steam Heat", "Shaky Flat Blues", "That's a Plenty" ja "Little Pony". Äänittäjinä ovat toimineet Jeremy Zatkin, Fred Catero ja David Rubinson. Kappale "Fairytale" on tehty Nashvillessä ja äänittäjänä on ollut Steve Ham. Masteroinnin ovat tehneet George Horn ja Phil Brown. Kansitaiteilija on Randy Tuten. Taiteellinen johtaja ja valokuvaaja on Herb Greene. Logon kehittäjä on Oz. The Pointer Sistersien manageritoimisto on ollut Adam's Dad Management Co. San Franciscossa. Yhtyeen suhdetoimintaa on hoitanut Los Angelesissa ja New Yorkissa Gibson & Stromberg. == Kappaleet == **Sivu 1** (kesto 24:09) 1\. "Bangin' on the Pipes" / "Steam Heat" – 5:39 : (säv. ja san. B. Good, J. Cohen) / (R. Adler, J. Ross) : "Steam Heat" on elokuvasta Pyjamaleikki. : Polo Grounds Music, BMI / Frank Music Corp., ASCAP 2\. "Salt Peanuts" – 5:10 : (säv. Dizzy Gillespie, Kenny Clarke, san. B. Good, J. Cohen) : laulusovitus N. Landsberg, J. Cohen, B. Good : MCA Music, ASCAP 3\. "Grinning in Your Face" – 4:49 : (Son House, sov. David Rubinson) : Sondick Music, BMI 4\. "Shaky Flat Blues" – 4:41 : (June Pointer, Anita Pointer, Bonnie Pointer) : Polo Grounds Music, BMI 5\. "That's a Plenty" / "Surfeit, U.S.A." – 3:42 : (Ray Gilbert & Lew Pollack) / (B. Good & J. Cohen) : George Simon, Inc., ASCAP / Polo Grounds Music, BMI * * * **Sivu 2** (kesto 24:32) 1\. "Little Pony" – 4:43 : (säv. Neal Hefti, san. Jon Hendricks, Dave Lambert) : Bregman, Vocco & Conn, ASCAP 2\. "Fairytale" – 5:04 : (Anita Pointer, Bonnie Pointer) : Polo Grounds Music, BMI 3\. "Black Coffee" – 6:07 : (P.F. Webster, S. Burke, sov. David Rubinson) : MCA Music, ASCAP 4\. "Love in Them There Hills" – 8:30 : (K. Gamble, L. Huff, R. Chambers) : Fox Fanfare Music, Double Diamond Music / Downstairs Music, BMI == Muusikot == The Pointer Sisters: * Anita Pointer – solistina "Fairytale" -kappaleella * Bonnie Pointer – solistina "Black Coffee" -kappaleella * June Pointer – solistina "Shaky Flat Blues" -kappaleella * Ruth Pointer The Pointer Sistersin taustayhtye: * Gaylord Birch – rummut * John Neumann – basso * Tom Salisbury – kosketinsoittimet, Silvertone-harmonikka (kappaleella 1.1) sekä: * David Grisman – mandoliini (kappaleella 1.1) * Herbie Hancock – piano (1.2, 2.1), Rhodes-piano, klavinetti ja ARP-syntetisaattori (2.4) * Ron McClure – basso (1.2, 1.4, 2.1) * Bonnie Raitt – slide-kitarat (1.3) * Jack Viertell – sähkökitara (1.3) * Jesse Ed Davis – sähkökitara (1.3) * Paul Jackson – basso (1.3, 2.4) * Harry "Sweets" Edison – trumpettisoolo (1.4) * Britt Woodman – vetopasuunasoolo (1.4) * John Shine – kitara (1.4) * Jim Rothermel – klarinetti (1.5) * Floyd Cooley – tuuba (1.5) * Gordon Messick – vetopasuuna (1.5) * James Goodwin – trumpetti (1.5) * David Briggs – piano (2.2) * Norbert Putnam – basso (2.2) * Weldon Myrick – pedal steel -kitara (2.2) * Ken Buttrey – rummut (2.2) * Robert Thompson – akustinen kitara (2.2) * Norman Spicher – viulu (2.2) * Bill Summers – afrikkalainen puhuva rumpu, shekere, congat (2.4) == Lähteet == * The Pointer Sisters LP That's a Plenty (Blue Thumb Records BTS 6009, 1974) * Luokka:Vuoden 1974 albumit Luokka:Yhdysvaltalaiset albumit